Branca aragonesa - Biquipedia, a enziclopedia libre

# Branca aragonesa

### De Biquipedia

A Branca aragonesa son una serie de Sierras d'o Sistema Iberico Zentral á lo norte u á lo este d'a Depresión de Calatayú-Tergüel y fosas relazionatas.

Pertenexen á esta branca a Sierra d'o Moncayo, a Sierra d'a Birchen, a Sierra de Cucalón, Sierra de San Chust, a Sierra de Bicort y a Sierra de Gudar.

En o sector "Arco de Bezeit-Portiel Rubio" esisten cabalgamientos y plegamientos con direczións intermeyas entre as d'o Sistema Iberico y as d'as Catalanides.

O Paleozoico aflora en una estensión gran, a potenzia d'o Mesozoico ye menor. Esto podría sinnificar que yera una zona sedimentaria más alta u un umbral sedimentario.

Esiste un Permo-Trías discordante sopre o Paleozoico plegato en a orochenia hercinica, con facies chermanica. Ye menos potén que en a branca castellana y incompleto. O Bundsandstein (rodeno) manca sopre bels reliebes paleozoicos, en os que ye denzima o Muschelkalk directamén. O Keuper tiene poco espesor, ye más detrítico y no más tiene bella impotanzia y desembolique d'Ebaporitas en o sudest, en a Cuenca d'o Mayestrau, unica zona on tamién aparixen as dos barras dolomiticas de o Mushcelkalk.

Retrieved from "http://an.wikipedia.org../../../b/r/a/Branca_aragonesa.html"

Categoría: Cordeleras d'España

##### Views

- Articlo
- Descusión
- Current revision

##### Rechirar